internet vaartha 204 Views
గుడ్‌విల్‌ అంబాసిడర్‌గా షరపోవా సస్పెండ్‌ చేసిన ఐరాస
న్యూఢిల్లీ : టెన్నిస్‌ స్టార్‌ షరపోవా నిషేదిత ఉత్ప్రేరకాన్ని తీసుకున్నట్టు డోపింగ్‌ పరీక్షల్లో దొరికిన సంగతి తెలిసిందే. దీంతో ఆమెపై నాలుగు సంవత్సరాల పాటు తాత్కాలిక నిషేదం విధించారు. కాగా తాజా షరపోవాను ఐక్యరాజ్య సమితి గుడ్‌విల్‌ అంబాసిడర్‌గా ఆమెను సస్పెండ్‌ చేసింది.డోపింగ్‌ టెస్ట్‌లో దొరికి పోయిన టెన్నిస్‌ స్టార్‌కు మరోషాక్‌ తగిలింది. డోపింగ్‌ కేసు వివాదం నేపథ్యంలో ఐరాస ఈ చర్యలు చేపట్టింది.కాగా డోపింగ్‌ టెస్ట్‌లో పట్టుబడ టంతో ఆమె నాలుగు సంవత్సరాలు నిషేదాన్ని ఎదుర్కొనే అవకాశం ఉంది. ప్రస్తుతం ఆమెపై ప్రపంచ టెన్నిస్‌ సమాఖ్య తాత్కాలిక సస్పెన్షన్‌ విధించింది.షరపోవా తాజా ప్రకటన నేపథ్యంలో గుడ్‌విల్‌ అంబాసిడర్‌గా ఆమె హోదాను సస్పెండ్‌ చేశాం,ఈ వ్యవహారంలో దర్యాప్తు కొనసాగినంత కాలం ఆమెతో ఎలాంటి కార్యాక్రమాలు చేపట్టబోం అని న్యూయార్క్‌లోని ఐక్యరాజ్య సమితి అభివృద్ది పథకం ఒక ప్రకటనలో పేర్కొంది.చెర్నాబిల్‌ అణు విపత్తు వ్యవహారంలో తమ సహాయ సహకారాలకు మద్దతు తెలిపినందుకు షరపోవాకు కృతజ్ఞతలు తెలిపింది.కాగా 2007 నుంచి పేదరికం,అసమానతలపై పోరాడేందుకు ఐరాస అంబాసిడర్‌గా షరపోవా కృషిచేస్తుంది.